(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 3.298 din 22.01.2025

**Referat de aprobare**

**privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2025**

În perioada 16 septembrie-15 octombrie 2024 s-au depus actele necesare cuprinderii pe lista solicitanţilor de locuinţe sociale, chirie fond de stat, pensionari, chiriaşi evacuaţi/evacuabili din case retrocedate și pentru tineri (ANL).

În ceea ce privește locuințele sociale criteriile de acces și de ierarhizare prin punctaj au fost stabilite prin HCL nr. 259/26.08.2021. Conform prevederilor art. 42 din Legea locuinței nr. 114/1996, republicată au acces la locuinţă socială, în vederea închirierii, familiile sau persoanele cu un venit mediu net lunar pe persoană, realizat în ultimele 12 luni, sub nivelul câştigului salarial mediu net lunar pe total economie, comunicat de Institutul Naţional de Statistică în ultimul Buletin statistic anterior lunii în care se analizează cererea, precum şi anterior lunii în care se repartizează locuinţa. Persoanele care au depășit acest nivel au fost încadrate pe lista solicitanților cu chirie fond de stat.

 Lista de solicitanți pentru chiriași evacuați/evacuabili se întocmește având în vedere dispozițiile legale prevăzute de OUG nr. 68/2006 privind măsuri pentru dezvoltarea activității în domeniul construcțiilor de locuințe prin programe la nivel național, ale OUG nr. 74/2007, Cap 2 privind asigurarea fondului de locuințe sociale destinate chiriașilor evacuați sau care urmează a fi evacuați din locuințele retrocedate foștilor proprietari, precum și prevederile HCLM nr. 259/2021.

În vederea repartizării locuințelor situate în str. Sârguinței, nr. 18-20, care în baza HCL nr. 259/2021 prevede următoarele: „Garsonierele din str. Sârguinţei, nr. 18 şi 20 se repartizează pensionarilor, pensionarilor de invaliditate, nesupuși revizuirii medicale conform art. 79 alin.1 lit a, b și c din Legea nr. 263/2010 şi persoanelor cu handicap grav”, se întocmește anual o listă de prioritate cu persoanele care îndeplinesc condițiile menționate.

Referitor la locuințele prentru tineri-ANL menționăm faptul că prin HCL nr. 213/26.11.2020 au fost aprobate Criteriile Cadru de acces, precum şi criteriile pentru stabilirea ordinii de prioritate în soluționarea cererilor de locuințe și în repartizarea acestui tip de locuințe.În cazul acestora, conform art. 15 alin. (4) din HG nr. 962/2001, cu modificările și completările ulterioare, contestaţiile cu privire la stabilirea accesului la locuinţe pentru tineri se depun în termen de 7 zile de la afișarea listei provizorii.

 Pentru luarea unor măsuri preventive de a evita acţionarea în instanţa de contencios administrativ din partea celor nemulţumiţi de punctajul acordat în baza HCL nr. 259/2021, respectiv HCL nr. 213/2020 în data de 05 noiembrie 2024s-au afişat listele provizorii, iar în termenul de contestație (05.11-29.11.2024), respectiv 7 zile de la afișare în cazul locuințelor ANL (HG nr. 962/2001), s-au preluat contestaţiile sau actele necesare în vederea completării dosarelor. Acestea au fost analizate și soluționate de către comisia locativă, cu ocazia şedinţei din data de 21.01.2025 , așa cum rezultă din extrasul referatului nr. 1032/13.01.2025 și a procesului verbal nr. 2963 din 21.01.2025, anexat prezentului referat de aprobare.

 Solicitările de locuinţe pe anul 2025, cuprinse în anexele 1-5, se prezintă astfel:

 - cereri depuse pentru locuinţe cu chirie fond de stat: 3 ;

 - cereri depuse pentru locuinţe sociale: 228 ;

 - chiriaşi din case retrocedate : 3 ;

 - cereri depuse pentru locuinţe pentru pensionari: 20 ;

 -locuințe tineri (ANL):176.

 Menționăm faptul că listele au fost prelucrate cu respectarea prevederilor GDPR.

 Datorită posibilităților limitate de soluționare a cererilor de mai sus, în special categoria locuințelor sociale, se recomandă continuarea programelor de dezvoltare a fondului locativ municipal.

 Având în vedere cele mai sus- precizate, supunem aprobării Consiliului Local proiectul de hotărâre alăturat, precum şi anexele 1-5.

**Aviz favorabil al**

**D.A.S.C.P.C**

Director ex. adj.

Blaga Cosmin

Întocmit/redactat,

 Mureșan Ramona-inspector sup. SACSTL



MUNICIPIUL TÂRGU MUREŞ

ROMÂNIA – 540026 Târgu Mureş, Piaţa Victoriei nr. 3

DASCPC- Serviciul Activităţi Culturale, Sportive, de Tineret şi Locativ

Tel: 00-40-265-268330 ♦ Fax: 00-40-265-267.772 ♦ www.tirgumures.ro

Nr. 1032 din 13.01.2025 Data şedinţei:21.01.2025

 Ora:9:30

 **REFERAT EXTRAS**

**cu privire la soluţionarea unor probleme locative**

 Având în vedere prevederile Legii locuinţei nr. 114/1996, republicată şi Hotărârea nr. 259/2021 a Consiliului Local Municipal, supunem spre analiză unele cereri privind probleme locative.

 Prezentăm lista locuinţelor disponibile transmise de către S.C. LOCATIV S.A.

**4. Diverse**

**4.4**. În perioada 16 septembrie - 15 octombrie a.c. s-au depus cererile de locuinţeîn vederea întocmirii listelor solicitanţilor de locuinţe sociale, chirie fond de stat, pensionari, persoane evacuate/evacuabile și locuințe pentru tineri-ANL, destinate închirierii pentru anul 2025. Pentru locuințe sociale s-au înregistrat un număr de 228 solicitări, pentru locuințe pentru pensionari 20 dosare, chiriași evacuați din case retrocedate -3 și chirie fond de stat -3. Dosarele au fost prelucrate conform criteriilor stabilite prin HCL nr. 259/2021. Pentru locuințele de tip tineri -ANL au fost înregistrate un număr de 174 solicitări, acestea fiind calculate conform criteriilor prevăzute de HCL 213/2020.

 Peste perioada legală de depunere a dosarelor ( 16 sept-15 oct) s-a înregistrat o singură cerere din partea **d-nei** **Sărăcuțiu Gabriela** (59330/11.11.2024). Petenta și-a motivat cererea prin faptul că nu a știut, nu a fost informată de faptul că dosarele se actualizează anual.

Menționăm faptul că, în fiecare an se aduce la cunoștiința solicitanților de locuințe perioada de depunere/reactualizare a documentației prin anunț publicat pe site-ul instituției precum și în presa locală.

Propunem respingerea cererii având în vedere faptul că nu se justifică tardivitatea depunerii acesteia.

 **Vă rugăm a dispune*.***

Listele provizorii pentru toate categoriile de locuințe au fost afișate la data de 05.11.2024, atât pe site-ul instituției cât și la sediu. În perioada de contestație, 7 zile de la data afișării listelor în cazul locuințelor ANL, respectiv până la data de 29.11.2024 în cazul celorlalte, s-au înregistrat un număr de 4 contestații/completări, cuprinse în anexa nr. 1 la prezentul referat.

În vederea promovării unui proiect de hotărâre, supunem spre **aprobarea** comisiei de locuinţe listele solicitanţilor de locuinţe în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri-ANL, destinate închirierii pentru anul 2025.

Menționăm faptul că listele au fost prelucrate cu respectarea prevederilor GDPR.

 **Vă rugăm a dispune.**



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025**

**privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2025**

  ***Consiliul local al municipiului Târgu Mureş, întrunit în şedinţa ordinară de lucru***,

 **Având în vedere**:

* Referatul de aprobare nr. 3298 din 22.01. 2025 inițiat de Primar prin Direcția activități social-culturale, patrimoniale și comerciale, privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2025,
* Raportul de specialitate al Direcției Juridice, Contencios Administrativ și Administrație Publică locală nr.
* Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art.2 lit. (c), art. 42 și a art. 43 din Legea Locuinţei nr. 114/1996, republicată și ale prevederilor art. 1 alin. (1) și (2), art.2 alin (1-3) din OUG nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, precum și în condițiile HCLM nr. 259/2021 privind aprobarea criteriilor de acces și pentru stabilirea ordinii de prioritate în soluționarea cererilor de locuințe și în repartizarea locuințelor sociale, chirie din fondul locativ de stat, locuințe pentru chiriași evacuabili din case retrocedate și locuințe pentru pensionari destinate închirierii, în Municipiul Târgu Mureș,
* art. 15 alin. ( 2^1), alin. (3-5) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe și ale art. 8 alin. (3) din Legea nr. 152/1998 privind înființarea Agenției Naționale pentru Locuințe, precum și în condițiile HCLM nr. 213/2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș și HCL nr. 371/2021 pentru modificarea Anexei nr. 1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș,
* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**HOTĂRĂŞTE**

 **Art.1.** Se aprobă ordinea de prioritate în vederea atribuirii de locuinţe din fondul locativ de stat cu chirie, de locuinţe sociale, locuinţe pentru chiriaşi din locuinţe retrocedate și locuințe pentru pensionari, destinate închirierii pentru anul 2025, conform anexelor 1- 4, stabilite în baza punctajului obţinut în coroborare cu HCL nr. 259/26.08.2021 şi care fac parte integrantă din prezenta hotărâre.

 **Art.2.** Se aprobă ordinea de prioritate în vederea atribuirii de locuințe pentru tineri (ANL), destinate închirierii, în municipiul Târgu Mureș pentru anul 2025, conform anexei nr. 5 care face parte integrantă din prezenta hotărâre și care a fost stabilită în baza punctajului obținut în coroborare cu HCL nr. 213/26.11.2020.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.4.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.5.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ.

**Viza de legalitate**

 **Secretar general al Municipiului Târgu Mureş,**

**Bordi Kinga**